Cėsių mūšis (1245)

Cėsių mūšis – 1245 m. įvykęs Lietuvos pajėgų susidūrimas su Livonijos ordino kariuomene prie Cėsių (dab. Latvijoje), pasibaigęs Lietuvos pajėgų pergale. Tiksli data šaltiniuose nenurodoma, kai kurie autoriai nurodo, kad mūšis galėjo įvykti vėliau, 1247 m.Gudavičius, Edvardas (1998). Mindaugas. pp. 207–209.

Nalšios kunigaikštis Lengvenis su savo pulkais, keršydamas už savo paėmimą į nelaisvę ir brolio nužudymą, surengė žygį į Livonijos ordino žemes. Lietuvos kariuomenė nepastebimai praėjo per Jersiką ir Rygos arkivyskupui pavaldžias latgalių žemes ir netikėtai užpuolė Livonijos ordino Cėsių (Vendeno) pilį. Artėjant prie jos, kelią jam pastojo Cėsių komtūras su 10 kitų Ordino brolių ir paskubomis surinkta 500 vietos vyrų kariuomene, kuri, Eiliuotosios Livonijos kronikos teigimu, buvo gerokai mažesnė nei užpuolikų.Atskaņu hronika, 03093. rinda . Duomenų apie Lietuvos pajėgų dydį neužfiksuota.

Mūšyje žuvo 9 Ordino riteriai, įskaitant komtūrą Henrichą Zesendorpą (), o dešimtasis buvo nužudytas nelaisvėje keršijant už Lengvenio brolį.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121). Tik vienas Ordino riteris pabėgo iš mūšio lauko.Livländische Reimchronik mit Anmerkungen, Namensverzeichniss und Glossar. Hereausgegeben von Leo Meyer Paderborn, p. 71-72, eil. 3075–3120.Raulinaitis, Zigmas. Lietuvos raiteliai. Kn. 2: Kelias į sostą (XIII amžiaus vidurys, Mindaugo laikai). p. 196–197. H. Zesendorpo galva kaip trofėjus buvo parvežta į Lietuvą.Atskaņu hronika 03104.-03105. rindas

Lengvenio pajėgos nešturmavo Cėsių, o šis mūšis neturėjo žymesnių ilgalaikių pasekmių.

 Šaltiniai 
 (LV) Atskaņu hronika, 03059.-03118. rindas
 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
 (LT) Gudavičius, Edvardas (1998). Mindaugas. Vilnius: Žara. ISBN 9986-34-020-9.
 (DE) Livländische Reimchronik mit Anmerkungen, Namensverzeichniss und Glossar. Hereausgegeben von Leo Meyer Paderborn. Druck und Verlag von Ferdinand Schöningh, 1876.
 (LT) Raulinaitis, Zigmas. Lietuvos raiteliai. Kn. 2: Kelias į sostą (XIII amžiaus vidurys, Mindaugo laikai). Brooklyn: Karys, 1987.

 Išnašos 

Kategorija:LDK mūšiai
Kategorija:Livonijos ordino mūšiai
Kategorija:Mūšiai Latvijos teritorijoje
Kategorija:1245 metai